Prostredie procesu GrEditor - panel s ponukami
Panel s ponukami obsahuje položky:
Ponuka Systém
Ponuka Systém umožňuje prihlásenie a odhlásenie užívateľa, vytvorenie, otvorenie, zatvorenie, uloženie, zrušenie grafickej schémy a ukončenie procesu D2000 GrEditor.
|Prihlásenie||Prihlásenie sa k práci do procesu D2000 GrEditor.|
|Odhlásenie||Odhlásenie sa po ukončení práce s procesom D2000 GrEditor.|
|Veľkosť okna||Nastavenie veľkosti aktívneho okna podľa rozlíšenia.|
|Nová||Vytvorenie novej grafickej schémy.|
|Otvor||Otvorenie grafickej schémy.|
|Zatvor||Zatvorenie otvorenej grafickej schémy.|
|Ulož||Uloženie otvorenej grafickej schémy.|
|Ulož Ako||Uloženie otvorenej grafickej schémy pod iným názvom.|
|Ulož Všetky||Uloženie všetkých otvorených grafických schém.|
|Zruš||Vymazanie vytvorenej grafickej schémy.|
|Tlač||Tlač editovanej grafickej schémy.|
|[História schém]||Zoznam naposledy editovaných grafických schém. Zoznam obsahuje maximálne osem (8) schém.|
|Koniec||Ukončenie procesu GrEditor.|
Ponuka Editácia
Ponuka Editácia umožňuje vykonať niektoré základné editačné akcie.
|Undo||Krok späť - zrušenie naposledy vykonanej akcie.|
|Redo||Opätovné vykonanie poslednej akcie zrušenej pomocou Undo.|
|Vystrihni||Vystrihnutie objektu, resp. skupiny objektov.|
|Kopíruj||Kopírovanie objektu, resp. skupiny objektov.|
|Vlož||Vloženie objektu, resp. skupiny objektov zo schránky do grafickej schémy.|
|Skript schémy||Editácia skriptu schémy.|
|Lokálne premenné||Editácia lokálnych premenných schémy.|
|Poradie Windows prvkov||Nastavenie poradia windows prvkov.|
|Zoznam spojení||Otvorenie zoznamu pripojení objektov v grafickej schéme.|
|Filtre||Filtrovanie viditeľného obsahu schémy v závislosti od toho, či objekty obsahujú nejakú vlastnosť.|
|Vyčisti schému||Zrušenie všetkých objektov v editovanej schéme.|
Ponuka Nastavenia
Ponuka Nastavenia umožňuje nastaviť parametre grafického editora - procesu D2000 GrEditor a parametre editovanej grafickej schémy.
|Parametre Gr.Editora||Konfigurácia parametrov procesu D2000 GrEditor.|
|Parametre schémy||Konfigurácia parametrov schémy (rozmery, farba pozadia, podkladová bitová mapa, vzorka a pod.).|
|XML Export nastavenia||Nastavenia pre XML export objektov.|
|XML Repository nastavenia||Nastavenia pre XML Repository.|
Ponuka Konfigurácia Gr
Prostredníctvom položiek ponuky Konfigurácia Gr je možné vytvárať, konfigurovať a rušiť nižšie uvedené položky.
|Farebné palety||Vytváranie, modifikácia a rušenie farebných paliet.|
|Zobrazovacie palety||Vytváranie, modifikácia a rušenie zobrazovacích paliet.|
|Bitmapové palety||Vytváranie, modifikácia a rušenie bitmapových paliet.|
|Doplnkové palety||Vytváranie, modifikácia a rušenie doplnkových paliet.|
|Textové štýly||Vytváranie, modifikácia a rušenie textových štýlov.|
|Bitové mapy||Pridávanie, aktualizovanie a rušenie bitových máp.|
|Generovanie slovníka||Otvorenie okna pre generovanie kľúčov slovníka pre vybrané objekty.|
Ponuka Konfigurácia D2000
Prostredníctvom položiek ponuky Konfigurácia D2000 je možné vytvárať, konfigurovať a rušiť nižšie uvedené položky.
|Zoznam objektov||Výberové okno obsahuje zoznam objektov systému D2000, ktorý môže byť kategorizovaný podľa typu objektu, podľa príslušnosti v logických skupinách a jednoduchého filtra.|
|Menotvorba||Nastavenia a tvorba predpony a prípony pre jednotlivé typy objektov systému D2000. Viac informácií je uvedených v kapitole Menotvorba.|
|Logovacia databáza||Umožňuje konfigurovať parametre logovacej databázy.|
|Systémové texty||Umožňuje meniť názvy systémových textov.|
|Transformačná paleta||Definovanie masky pre štyri typy hodnôt: Integer, Real, Absolútny čas a Časový interval. Viac informácií je v kapitole Transformačná paleta.|
|Slovník||Prostredníctvom Slovníka sa definujú jazyky a kľúčové slová a texty priradené k jednotlivým kľúčovým slovám.|
|História objektu||Prezeranie histórie zmien objektov.|
|ESL Diagnostic pack||Zobrazenie podrobných informácií o bežiacich inštanciách objektov typu Event a Schéma.|
|CNF||Editovanie objektov v procese D2000 CNF.|
|XML Import||Umožňuje spustiť XML Import objektov prostredníctvom importovacieho dialógu.|
Ponuka Utility
Ponuka Utility obsahuje nástroje pre prácu s bitovými mapami.
|Aktualizácia bitových máp||Synchronizácia bitových máp podľa adresára Bitmaps a pridanie nových (alebo zmenených) bitových máp do systému D2000. Procesom D2000 HI a D2000 GrEditor sa potom rozpošlú tieto bitmapy a následne sa prekreslia v týchto procesoch.|
V prípade, že sa v podadresári \Bin programového adresára vyskytuje aspoň jeden .dll súbor poskytujúci import externých schém z iných grafických formátov, je ponuka Utility rozšírená o položku Importy. V súčasnosti je k dispozícii čiastočná podpora pre import z formátu Autocad-DXF a zároveň je definované rozhranie pre písanie ďalších importných dll súborov.
|Importy||Import schém z iných grafických vektorových formátov.|
Poznámka 1: Pri importovaní musí byť otvorená schéma, do ktorej bude import prebiehať.
Poznámka 2: Importné drivery pre proces D2000 GrEditor sú .dll súbory, ktorých meno musí začínať prefixom "Imp_". Umiestňujú sa v programovom adresári súborov systému D2000 v podadresári \Bin. Ďalšie drivery je možné pridávať za chodu procesu.
Ponuka Okná
Ponuka Okná umožňuje organizovať okná grafických schém na pracovnej ploche grafického editora.
|Kaskáda||Rozmiestnenie okien otvorených grafických schém do kaskády.|
|Rozmiestniť horizontálne||Rozmiestnenie okien otvorených grafických schém nad seba pričom sa maximalizuje rozmer x týchto okien.|
|Rozmiestniť vertikálne||Rozmiestnenie okien otvorených grafických schém vedľa seba pričom sa maximalizuje rozmer y týchto okien.|
|Zavrieť všetky||Zatvorenie všetkých otvorených grafických schém.|
|Názvy schém||V spodnej časti ponuky Okná sú vymenované názvy otvorených grafických schém. Pri názve schémy, ktorá sa v editore nachádza na vrchu, t.j. tá, ktorá je viditeľná, je značka.|